ai4bharat/Pralekha huggingface dataset:
নীতিআয়োগ
নীতি আয়োগ স্বাধীনতার ৭৫তম বর্ষে নতুন ভারতের জন্য রনকৌশল প্রকাশ করেছে
নয়াদিল্লি, ২১ ডিসেম্বর, ২০১৮
নীতি আয়োগ, আজ নতুন ভারতের জন্য সার্বিক জাতীয় কৌশল প্রকাশ করেছে। এতে ২০২২-২৩ বর্ষ পর্যন্ত সুস্পষ্ট লক্ষ নির্ধারিত হয়েছে। এই নথীতে ৪১টি ক্ষেত্রের জন্য বিস্তারিতভাবে কি কাজ হয়েছেতার উল্লেখ রয়েছে। কোন ধরণের প্রতিবন্ধকতার জন্য কাজ করা যায়নি এবং নির্ধারিত লক্ষপূরণে কিভাবে এগোনো দরকার, তার একটি সুস্পষ্ট রূপরেখার প্রস্তাব করা হয়েছে।
আজ নতুন দিল্লীতে কেন্দ্রীয় অর্থমন্ত্রী শ্রী অরুন জেটলি, নীতি আয়োগের ভাইস-চেয়ারম্যান ডঃ রাজীব কুমার, সি.ই.ও অমিতাভ কান্ত, সদস্য ডঃ রমেশ চাঁদ এবং ডঃ ভি.কে সারস্বতের উপস্হিতিতে এই নথীটি প্রকাশ করেন।
২০২২ সালের মধ্যে নতুন ভারত গঠনের যে উদাত্ত আহ্বান প্রধানমন্ত্রী রেখেছেন, সেখান থেকে অনুপ্রেরণা এবং নির্দেশিকা নিয়ে, নতুন ভারতের জন্য রনকৌশল নির্ধারনের কাজ নীতি আয়োগ গত বছর শুরু করেছিল।
প্রধানমন্ত্রী এই নথীটির মুখবন্ধে বলেছেন- নীতি আয়োগ উদ্ভাবন, প্রযুক্তি উদ্যোগ ও সুদক্ষ পরিচালন কৌশলকে একত্রিত করে নীতি নির্ধারণ ও তা রূপায়ণের কথা বলেছে। নথীটি নিয়ে আলোচনা ও বিতর্কের সৃষ্টি হলে মানুষের মতামত আহ্বান করা হবে। এর মধ্য দিয়ে আমাদের নীতির অভিমুখটির সংস্কার ঘটবে। প্রধানমন্ত্রী বলেছেন- জনসাধারণের অংশগ্রহণ ছাড়া একটি দেশের অর্থনৈতিক রূপান্তর সম্ভব নয়। তাই উন্নয়নকে জন-আন্দোলনের রূপ দেওয়ার কথা তিনি বলেছেন।
নথীটি প্রণয়নের জন্য নীতি-আয়োগ অংশগ্রহণমূলক দৃষ্টিভঙ্গিতে ব্যবসায়িক ক্ষেত্র শিক্ষা-গবেষনা ক্ষেত্র, বিজ্ঞানী ও সরকারী কর্মকর্তাদের সঙ্গে গভীরভাবে আলোচনা করে কাজ করেছে। এর পরেও নীতি আয়োগের ভাইস চেয়ারম্যানের স্তরে, বিজ্ঞানী, উদ্ভাবক, কৃষক, নাগরিক সমাজ সংগঠন, চিন্তা গোষ্ঠী, শ্রমজীবি সংগঠন এবং শিল্পসংস্হার প্রতিনিধিদের সঙ্গে বিস্তারিত আলাপ-আলোচনা করা হয়েছে। প্রত্যেকটি অধ্যায়ের খসড়া প্রণয়নের সময় কেন্দ্রীয় মন্ত্রকগুলির কাছ থেকে তথ্য, প্রস্তাব ও মন্তব্য জানতে চাওয়া হয়েছে। এছাড়া প্রত্যেক রাজ্য ও কেন্দ্রশাসিত অঞ্চলের কাছেও খসড়া নথীর বিষয়ে মূল্যবান মতামত পাওয়া গেছে এবং তা নথীতে অন্তর্ভুক্ত করা হয়েছে। সরকারী পর্যায়ে কেন্দ্র, রাজ্য ও জেলাস্তরে সংশ্লিষ্ট ক্ষেত্রের ৮০০ জনের মতামত ছাড়াও, বাইরে থেকেও ৫৫০ জনের মতামতও এই নথী প্রস্তুত করতে কাজে লাগানো হয়েছে।
নথীটির মূল সুর হচ্ছে, ২০২২ সালের মধ্যে নতুন ভারত গঠনের লক্ষ অর্জন এবং ২০৩০ সালের মধ্যে ভারতকে পাঁচ লক্ষ কোটি ডলারের এক অর্থনীতি হয়ে ওঠার দিকে এগিয়ে যাওয়া।
নথীটির চারটি বিভাগে ৪১টি অধ্যায় রয়েছে। এগুলি হল চালিকাশক্তি, পরিকাঠামো, অন্তর্ভুক্তি এবং সুপ্রশাসন বিষয়ক। এই অধ্যায়গুলিতে সব ক্ষেত্রগুলির কাজের অগ্রগতি ও বাকি কাজ বিষয়ে বিস্তারিত জানানো হয়েছে। নথীটি http://niti.gov.in/the-strategy-for-new-indiaথেকে দেখা যাবে।
CG/PB/NS
(Visitor Counter : 1157
প্রধানমন্ত্রীরদপ্তর
ভুটানের প্রধানমন্ত্রীর ভারত সফর উপলক্ষে ভারতের প্রধানমন্ত্রীর প্রেস বিবৃতি
নয়াদিল্লি, ২৮ ডিসেম্বর, ২০১৮
মাননীয় প্রধানমন্ত্রী ডঃ লোটে শেরিং,
ভুটান থেকে সরকারি সফরে আগত বিশিষ্ট অতিথিগণ,
বন্ধুগণ,
এ বছর ভারত ও ভুটান পারস্পরিক রাজনৈতিক সম্পর্কের সুবর্ণ জয়ন্তী পালন করছে। এই ঐতিহাসিক এবং শুভ বছরে ভুটানের প্রধানমন্ত্রী ডঃ লোটে-কে ভারতে আন্তরিক স্বাগত জানাতে পেরে আমি অত্যন্ত আনন্দিত। ভুটানে এ বছর তৃতীয় সাধারণ নির্বাচন হয়েছে। আমি সেই নির্বাচনে সাফল্যের জন্য ডঃ লোটে-কে অনেক অনেক শুভেচ্ছা জানাই। আমার বিশ্বাস, তাঁর নেতৃত্বে ভুটান সাফল্য ও সমৃদ্ধির পথে এগিয়ে যেতে থাকবে।
বন্ধুগণ,
প্রধানমন্ত্রী ডঃ লোটে আমাকে তাঁর ভুটানের জন্য ‘ব্যবধান কমানো’র লক্ষ্য সম্পর্কে বলেছেন। আমি তাঁর দূরদৃষ্টির প্রশংসা করি। আমি অত্যন্ত আনন্দিত যে, তাঁর এই লক্ষ্যের সঙ্গে আমাদের ‘সবকা সাথ সবকা বিকাশ’-এর লক্ষ্যের সামঞ্জস্য রয়েছে। আমি প্রধামন্ত্রীজিকে আশ্বস্ত করেছি যে ভুটানের উন্নয়নে ভারত চিরকালের মতোই এক বিশ্বাসযোগ্য বন্ধু এবং সহযোগীর ভূমিকা পালন করবে। ভুটানের দ্বাদশতম পঞ্চবার্ষিকী পরিকল্পনায় ভারত ৪,৫০০ কোটি টাকা বিনিয়োগ করবে। এই বিনিয়োগ ভুটানের প্রয়োজনীয়তা এবং অগ্রাধিকার অনুসারে হবে।
বন্ধুগণ,
ভারত এবং ভুটানের সহযোগিতার ইতিহাসে সে দেশের জলবিদ্যুৎ প্রকল্পগুলিতে ভারতের সহযোগিতা অত্যন্ত গুরুত্বপূর্ণ। আজ আমরা এই গুরুত্বপূর্ণ ক্ষেত্র সংশ্লিষ্ট প্রকল্পগুলিতে নিজেদের সহযোগিতাকে বিশ্লেষণ করেছি, সমীক্ষা করেছি। আনন্দের বিষয় হল এই যে, মাঙ্গ-দেছু প্রকল্পের কাজ শীঘ্রই সম্পূর্ণ হবে। এই প্রকল্পের ব্যয় এবং শুল্ক সংক্রান্ত বিভিন্ন বিষয় নিয়েও আমরা সহমত হয়েছি। অন্যান্য প্রকল্পের কাজও সন্তোষজনকভাবে এগিয়ে চলেছে। আমরা উভয়েই প্রতিটি প্রকল্পের কাজ আরও ত্বরান্বিত করতে চাই। আমাদের সহযোগিতার একটি নতুন মাত্রা হল মহাকাশ বিজ্ঞান সংক্রান্ত ক্ষেত্রে সহযোগিতা। আমি আনন্দিত যে ‘সাউথ এশিয়া’ উপগ্রহ থেকে সহায়তার জন্য ‘ইসরো’ অতি শীঘ্রই ভুটানের মাটিতে ‘গ্রাউন্ড স্টেশন’ গড়ে তুলবে। এই প্রকল্প বাস্তবায়িত হলে ভুটানের প্রত্যন্ত অঞ্চলে আবহাওয়া সংক্রান্ত তথ্যাবলী, টেলি-মেডিসিন এবং বিপর্যয় মোকাবিলার ক্ষেত্রে সুবিধা হবে।
বন্ধুগণ,
আজ প্রধানমন্ত্রী লোটে আমাকে একটি আনন্দ সংবাদও দিয়েছেন। ভুটান সরকার শীঘ্রই ‘রুপে কার্ড’ চালু করবে। মানবরেষু, এই সিদ্ধান্তের জন্য আমি আপনাদের অন্তর থেকে কৃতজ্ঞতা জানাই। আমার দৃঢ় বিশ্বাস যে এর ফলে উভয় দেশের নাগরিকদের মধ্যে পারস্পরিক সম্পর্ক আরও উন্নত হবে।
মহামান্য প্রধানমন্ত্রী,
আপনি নিজের প্রথম বিদেশ সফরের জন্য ভারতকে বেছেছেন। আমিও সাড়ে চার বছর আগে প্রধানমন্ত্রী হওয়ার পর প্রথম বিদেশ সফরে ভুটান গিয়েছিলাম। এটি পারস্পরিক সম্পর্ককে শক্তিশালী করতে, উন্নয়নের পথে পায়ে পা মিলিয়ে এগিয়ে যাওয়ার জন্য আমাদের যৌথ দায়বদ্ধতার প্রতীক। আমার বিশ্বাস, আপনার এই ভারত সফর আমাদের সম্পর্ককে এক নতুন গতি প্রদানে সফল হবে। এই ক’টি কথা বলে আরেকবার আপনাকে এবং আপনার সঙ্গে আসা মাননীয় প্রতিনিধিদলকে স্বাগত জানাই।
ধন্যবাদ।
তাশী দেলেগ!
CG/SB/DM
(Visitor Counter : 186
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ২৯ জুন, ২০২১
১০২ দিন পর ভারতে দৈনিক সংক্রমণের সংখ্যা ৪০ হাজারের নিচে নেমে এসেছে। গত ২৪ ঘণ্টায় ৩৭ হাজার ৫৬৬ জন নতুন করে করোনা আক্রান্ত হয়েছেন। দেশে সক্রিয় রোগীর সংখ্যা কমে ৫ লক্ষ ৫২ হাজার ৬৫৯-এ দাঁড়িয়েছে। মোট সংক্রমিত রোগীর মধ্যে সক্রিয় রোগীর হার মাত্র ১.৮২ শতাংশ। দেশে এ পর্যন্ত মোট সুস্থ হয়েছেন ২ কোটি ৯৩ লক্ষ ৬৬ হাজার ৬০১ জন। গত ২৪ ঘণ্টায় সুস্থ হয়েছেন ৫৬ হাজার ৯৯৪ জন।
এই নিয়ে টানা ৪৭ দিন দৈনিক সংক্রমণের সংখ্যার তুলনায় দৈনিক আরোগ্যের সংখ্যা বেশি রয়েছে। দেশে সুস্থতার হার ৯৬.৮৭ শতাংশ। সাপ্তাহিক পজেটিভ হার ৫ শতাংশের নিচে রয়েছে। দৈনিক পজেটিভ হার ২.১২ শতাংশ। এই নিয়ে টানা ২২ দিন পজেটিভ হার ৫ শতাংশের নিচে রয়েছে। এ পর্যন্ত মোট ৪০ কোটি ৮১ লক্ষেরও বেশি মানুষের করোনার নমুনা পরীক্ষা করা হয়েছে। জাতীয় টিকাকরণ অভিযানের আওতায় এ পর্যন্ত ৩২ কোটি ৯০ লক্ষেরও বেশি মানুষকে টিকা দেওয়া হয়েছে।
CG/SS/NS
(
প্রধানমন্ত্রীরদপ্তর
প্রধানমন্ত্রী গত মাসের মন কি বাত পর্বের আকর্ষণীয় বিষয়গুলি নিয়ে একটি পুস্তিকা শেয়ার করেছেন
নয়াদিল্লি, ২৫ মার্চ, ২০২২
প্রধানমন্ত্রী শ্রী নরেন্দ্র মোদী গত মাসের #মনকিবাত পর্বের আকর্ষণীয় বিষয়গুলি নিয়ে একটি পুস্তিকা শেয়ার করেছেন। এই পুস্তিকাটিতে গত মাসের মন কি বাত পর্বে প্রদর্শিত ব্যক্তিদের সাক্ষৎকার রয়েছে। প্রধানমন্ত্রী আরও জানিয়েছেন যে, এ মাসের মন কি বাত অনুষ্ঠান ২৭শে মার্চ সকাল ১১টায় নির্ধারিত রয়েছে।
এক ট্যুইটে প্রধানমন্ত্রী বলেছেন, “এখানে এই সংক্ষিপ্ত পুস্তিকায় গত মাসের #মনকিবাত পর্বের আকর্ষণীয় দিকগুলি তুলে ধরা হয়েছে, যার মধ্যে কিছু ব্যক্তির উল্লেখযোগ্য সাক্ষাৎকার রয়েছে। ২৭শে মার্চ সকাল ১১টায় এ মাসের অনুষ্ঠানে আপনাদের যোগদানের অপেক্ষায় রয়েছি”। http://davp.nic.in/ebook/mib/mannkibaat/index.html
CG/SS/SB
(
প্রধানমন্ত্রীরদপ্তর
প্রধানমন্ত্রী দিল্লির আলিপুরে দুর্ঘটনায় দুঃখ প্রকাশ করেছেন
নয়াদিল্লি, ১৫ জুলাই, ২০২২
প্রধানমন্ত্রী শ্রী নরেন্দ্র মোদী দিল্লির আলিপুরে দুর্ঘটনায় জীবনহানিতে গভীর দুঃখ প্রকাশ করেছেন। প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “দিল্লির আলিপুরের দুর্ঘটনায় আমি দুঃখ প্রকাশ করছি। যাঁরা তাঁদের প্রিয়জনদের হারিয়েছেন, তাঁদের প্রতি আমার সমবেদনা। আহতদের দ্রুত আরীগ্য কামনা করি : প্রধানমন্ত্রী”।
PG/PM/SB
(
স্বরাষ্ট্র মন্ত্রক
২০২১-এর পদ্ম পুরস্কারের মনোনয়ন জমা দেওয়ার শেষ তারিখ ১৫ সেপ্টেম্বর
নয়াদিল্লী, ২ জুলাই, ২০২০
২০২১-এর প্রজাতন্ত্র দিবস উদযাপনের সময় পদ্ম পুরস্কার প্রাপকদের নাম ঘোষণা করা হয়। এজন্য অনলাইনের ভিত্তিতে মনোনয়ন অথবা প্রস্তাব পাঠানোর প্রক্রিয়া গত ১ মে থেকে শুরু হয়েছে। পদ্ম পুরস্কারের জন্য মনোনয়নপত্র পাঠানোর শেষ তারিখ আগামী ১৫ সেপ্টেম্বর। কেবল অনলাইনের মাধ্যমেই এই পুরস্কারের মনোনয়ন বা প্রস্তাবগুলি গ্রহণ করা হয়। মনোনয়ন বা প্রস্তাব পাঠানোর জন্য পদ্ম পুরস্কার পোর্টালের ওয়েবসাইট হল – https://padmaawards.gov.in।
দেশের সর্বোচ্চ অসামরিক পুরস্কার হিসেবে ১৯৫৪ থেকে প্রতি বছর প্রজাতন্ত্র দিবস উপলক্ষে পদ্মভূষণ, পদ্মবিভূষণ এবং পদ্মশ্রী পুরস্কার দেওয়া হয়ে থাকে। এই পুরস্কারগুলির মাধ্যমে ব্যক্তি বিশেষ এবং সংগঠনের বিভিন্ন ক্ষেত্রে অসামান্য ও ব্যতিক্রমী সাফল্যগুলি স্বীকৃতি জানানো হয়। যে কোন ব্যক্তি পেশা, সামাজিক অবস্থান অথবা লিঙ্গ নির্বিশেষে এই পুরস্কারের জন্য যোগ্য। এছাড়াও, রাষ্ট্রায়ত্ত সংস্থা, সরকারি কৃত্যক ও ব্যক্তি বিশেষকেও এই পুরস্কার দেওয়া হয়ে থাকে। অবশ্য, চিকিৎসক ও বিজ্ঞানীরা এই পুরস্কারের জন্য বিবেচিত হন না।
কেন্দ্রীয় সরকার পদ্ম পুরস্কারকে ‘জনগণের পদ্ম সম্মান’ হিসেবে পরিবর্তন করতে অঙ্গীকারবদ্ধ। তাই সমস্ত নাগরিককে এই পুরস্কারের জন্য মনোনয়ন বা প্রস্তাব পাঠানোর অনুরোধ করা হচ্ছে। মনোনয়ন বা প্রস্তাব পাঠানোর ক্ষেত্রে পদ্ম পুরস্কারের পোর্টালে যে শর্তাবলী রয়েছে তা মেনে ৮০০ শব্দের মধ্যে পদ্ম পুরস্কার দেওয়ার সুপারিশ সংক্রান্ত বিবরণী লিখে পাঠাতে হবে। কোন ব্যক্তি পদ্ম পুরস্কারের জন্য নিজের নামেও মনোনয়ন পাঠাতে পারেন।
কেন্দ্রীয় স্বরাষ্ট্র মন্ত্রক পদ্ম পুরস্কারের জন্য যোগ্যতম ব্যক্তিদের প্রাপক হিসেবে চিহ্নিত করতে সমস্ত কেন্দ্রীয় মন্ত্রক, দপ্তর, রাজ্য, কেন্দ্রশাসিত প্রশাসন সহ ভারতরত্ন ও পদ্মভূষণ পুরস্কার প্রাপকদের অনুরোধ করেছে। উদ্দেশ্য হল, সমাজের সর্বস্তরের মানুষের স্বার্থে নিঃস্বার্থভাবে কাজ করে চলা ব্যক্তিদের প্রচেষ্টাকে যথাযথ সম্মান জানানো।
স্বরাষ্ট্র মন্ত্রকের ওয়েবসাইটে  ‘অ্যাওয়ার্ডস অ্যান্ড মেডেলস’ শিরোনামের আওতায় পদ্ম পুরস্কারের বিস্তারিত বিবরণ দেওয়া রয়েছে। এই ওয়েবসাইট থেকেই পুরস্কার সম্পর্কিত সমস্ত নীতি-নির্দেশিকাগুলিও জানা যাবে।
(CG/BD/SS/DM
মানবসম্পদবিকাশমন্ত্রক
কেন্দ্রীয় শিক্ষা মন্ত্রী মন্ত্রকের ডিজিটাল শিক্ষা বিষয়ে গৃহীত উদ্যোগগুলি নিয়ে পর্যালোচনা বৈঠক করেছেন
নতুন দিল্লি, ১৩ জুলাই, ২০২১
কেন্দ্রীয় শিক্ষা মন্ত্রী শ্রী ধর্মেন্দ্র প্রধান আজ ‘পিএম ই-বিদ্যা’, ‘জাতীয় ডিজিটাল শিক্ষা নির্মাণ কৌশল’, ‘স্বয়ম’ সহ শিক্ষা মন্ত্রকের অন্তর্গত ডিজিটাল শিক্ষা বিষয়ে গৃহীত উদ্যোগগুলি নিয়ে পর্যালোচনা বৈঠক করেছেন। এদিনের এই পর্যালোচনা বৈঠকে কেন্দ্রীয় শিক্ষা প্রতিমন্ত্রী শ্রীমতী অন্নপূর্ণা দেবী, শ্রী রাজকুমার রঞ্জন সিং এবং ডাঃ সুভাষ সরকার উপস্থিত ছিলেন। মন্ত্রকের শীর্ষ আধিকারিকেরা এদিন বৈঠকে মন্ত্রীদের এই উদ্যোগগুলির বিষয়ে বিস্তারিত জানান।
শিক্ষা ক্ষেত্রে প্রযুক্তি উন্নয়নের গুরুত্বের ওপর জোর দিয়ে শ্রী প্রধান বলেন, প্রযুক্তি একটি উন্মুক্ত, অন্তর্ভুক্তিমূলক এবং সকলের সুবিধাযোগ্য শিক্ষা গ্রহণের লক্ষ্য পূরণে সহায়তা করবে। তিনি আরও বলেন, শিক্ষা ক্ষেত্রে ডিজিটাল ইকো ব্যবস্থাপনা শিক্ষার্থীদের কাছে শিক্ষা গ্রহণের সুযোগ প্রসারিত করবে। পাশাপাশি এই ব্যবস্থাপনা শিক্ষা ক্ষেত্রে অভিনবত্ব নিয়ে আসবে বলেও জানান তিনি।
কেন্দ্রীয় মন্ত্রী বলেন, কোভিড-১৯ অতিমারী পরিস্থিতিতে ডিজিটাল মাধ্যমে শিক্ষা গ্রহণের দিকে অগ্রসর হওয়ার প্রয়োজন রয়েছে। তাই শিক্ষা ক্ষেত্রের ধারাবাহিকতা সুনিশ্চিত করতে মন্ত্রক যে ডিজিটাল উদ্যোগগুলি গ্রহণ করেছে তা আরও জোরদার করে তোলা হবে।
CG/SS/SKD
(Visitor Counter : 170
প্রধানমন্ত্রীরদপ্তর
মেঘালয় রাজ্যের প্রতিষ্ঠা দিবসে রাজ্যবাসীকে অভিনন্দন প্রধানমন্ত্রীর
নয়াদিল্লি, ২১ জানুয়ারি, ২০২৩
প্রধানমন্ত্রী শ্রী নরেন্দ্র মোদী মেঘালয় রাজ্যের প্রতিষ্ঠা দিবসে রাজ্যবাসীকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন;
“মেঘালয় রাজ্যের প্রতিষ্ঠা দিবসে রাজ্যবাসীকে অভিনন্দন। প্রাণবন্ত সংস্কৃতি, বিশেষত সঙ্গীত, শিল্পকলা এবং ক্রীড়া ক্ষেত্রে বিশেষ ভালোবাসার সম্পর্ক সূত্র হিসেবে এই রাজ্য পরিচিত। মেঘালয়বাসী বিবিধ ক্ষেত্রে তাদের উৎকর্ষ প্রদর্শন করেছেন। আগামী দিনগুলিতে মেঘালয় অগ্রগতির নিরন্তর ধারা বজায় রাখুক প্রার্থনা করি।”
PG/AB/NS
(
কর্মী, জন-অভিযোগএবংপেনশনমন্ত্রক
কর্মীদের ওভারটাইম ভাতা বন্ধ
নয়াদিল্লি, ০১ আগস্ট, ২০১৮
সপ্তম বেতন কমিশনের সুপারিশ ও বর্ধিত বেতন কাঠামোর নিরীখে বিভিন্ন পদে কর্মরত সরকারী কর্মচারীদের ওভারটাইম বা অতিরিক্ত কাজের সময়ের ভাতা প্রদান বন্ধ করার সিদ্ধান্ত গ্রহণ করা হয়। ১৯ জুন ২০১৮-তে পাঠানো প্রত্যেকটি সরকারী মন্ত্রক ও দপ্তরকে তাদের অধীনে থাকা কর্মীদের তালিকা তৈরী করতে বলা হয়। অতিরিক্ত সময় কাজ করার জন্য ওভারটাইম ভাতা বাড়ানো হয়নি। আজ লোকসভায় লিখিতভাবে এই তথ্য জানান উত্তর পূর্বাঞ্চল বিকাশের স্বাধীন ভারপ্রাপ্ত প্রতিমন্ত্রী এবং প্রধানমন্ত্রীর দপ্তর, গণ অভিযোগ ও পেনশন, আনবিক শক্তি ও মহাকাশ প্রতিমন্ত্রী ডঃ জীতেন্দ্র সিং।
CG/SC/NS/…
(Visitor Counter : 26
সড়কপরিবহণওমহাসড়কমন্ত্রক
ট্রাক্টরের ক্ষেত্রে নিঃসরণ বিধি কার্যকর হবে আগামী বছর অক্টোবর থেকে, নির্মাণ উপকরণ যানের ক্ষেত্রে ২০২১ এর এপ্রিল থেকে
নতুন দিল্লি, ৫ই অক্টোবর, ২০২০
সড়ক পরিবহণ এবং মহাসড়ক মন্ত্রক, জিএসআর – ৫৯৮  তাং ৩০শে সেপ্টেম্বর ২০২০-র মাধ্যমে সিএমভিআর – ১৯৮৯ এর সংশোধনী বিজ্ঞাপিত করেছে। নিঃসরণ বিধি পরবর্তী পর্যায়ের রূপায়ণের তারিখ পিছিয়ে দেওয়া হয়েছে। ট্রাক্টরের ক্ষেত্রে টিআরইএম, স্টেজ – IV, ক্ষেত্রে এটি কার্যকর হবে এবছরের অক্টোবরের পরিবর্তে আগামী বছর পয়লা অক্টোবর থেকে। মন্ত্রক, এই সংক্রান্ত অনুরোধ পেয়েছিল, কৃষি মন্ত্রক, ট্রাক্টর নির্মাতা এবং কৃষি সংস্থাগুলির কাছ থেকে। নির্মাণ উপকরণ যান-এর ক্ষেত্রে নিঃসরণ বিধির পরবর্তী পর্যায় ২০২১-এর পয়লা এপ্রিল অর্থাৎ ৬ মাস পেছনোর প্রস্তাব করা হয়েছে।
সংশোধনের মাধ্যমে অন্যান্য মোটর যান, যেগুলির বিধির হিসেবে বিএস আছে, সেগুলির নিঃসরণ বিধির সঙ্গে ধোঁয়াশা দূর করার চেষ্টা করা হয়েছে। সংশোধনীতে আছেঃ-
১) পৃথক নিঃসরণ বিধি, কৃষি যন্ত্র  এবং নির্মাণ উপকরণ যানের জন্য, এবং
২) নিঃসরণ বিধির বৈশিষ্ট্য পরিবর্তন ভারত স্টেজ  – IV, এবং ভারত স্টেজ  – V থেকে
a. টিআরইএম স্টেজ– IV এবং টিআরইএম স্টেজ – V, কৃষি ট্রাক্টর এবং অন্য উপকরণের জন্য
b. সিইভি স্টেজ – IV এবং সিইভি স্টেজ – V নির্মাণ উপকরণ যানের জন্য।
এই বিধিগুলি সংশোধন করতে খসড়া বিধিগুলি জিএসআর – ৪৯১  তাং ৫ই অগাস্ট ২০২০-র বিজ্ঞপ্তি মোতাবেক প্রকাশ করা হয়।
(CG/AP/SFS
কর্পোরেটবিষয়সংক্রান্তমন্ত্রক
শ্রী রাও ইন্দ্রজিৎ সিং কর্পোরেট বিষয়ক মন্ত্রকের প্রতিমন্ত্রী হিসেবে দায়িত্ব নিয়েছেন
নতুন দিল্লি,১২ জুলাই, ২০২১
শ্রী রাও ইন্দ্রজিৎ সিং কর্পোরেট বিষয়ক মন্ত্রকের প্রতিমন্ত্রী হিসাবে আজ দায়িত্ব নিয়েছেন। এই মন্ত্রকের দায়িত্ব নেওয়ার আগে শ্রী সিং পরিসংখ্যান ও কর্মসূচী বিষয়ক মন্ত্রক এবং পরিকল্পনা মন্ত্রকের স্বাধীন দায়িত্বপ্রাপ্ত মন্ত্রী ছিলেন।
শ্রী সিং ১৭-তম লোকসভায় হরিয়ানার গুরগাঁও কেন্দ্র থেকে নির্বাচিত হয়ে এসেছেন। সাংসদ হিসাবে তিনি পাঁচবার নির্বাচিত হয়েছেন। গত চার দশক ধরে তিনি জনপরিষেবা দিয়ে চলেছেন। এর আগে তিনি হরিয়ানা বিধানসভায় জাটুসানা কেন্দ্র থেকে বিধায়ক হিসেবে নির্বাচিত হয়েছেন। এমনকি হরিয়ানা সরকারের মন্ত্রী ছিলেন।
দিল্লি বিশ্ববিদ্যালয় থেকে তিনি আইনে স্নাতক ডিগ্রী অর্জন করেন। আইনজীবী হলেও পেশায় তিনি একজন কৃষিবিদ। ৭১ বছর বয়সী শ্রী শিং একজন রাজনীতিবিদ এবং সমাজ সেবক। শ্রী সিং রাও তুলা রামের বংশধর। যিনি ১৮৫৭-র ভারতের প্রথম স্বাধীনতা যুদ্ধের একজন স্বাধীনতা সংগ্রামী ছিলেন।
CG/ SB
(Visitor Counter : 136
প্রতিরক্ষামন্ত্রক
সিঙ্গারসির আদিবাসি অধ্যুষিত এলাকায় বিমানবাহিনীর ওয়াইভস্ ওয়েলফেয়ার অ্যাসোসিয়েশনের প্রয়াসে চিকিৎসা শিবিরের আয়োজন
কলকাতা, ২৬ অক্টোবর, ২০১৮
ঝাড়খন্ডে সিঙ্গারসি বিমানঘাঁটির এয়ারফোর্স ওয়াইভস্ ওয়েলফেয়ার অ্যাসোসিয়েশন আজ স্হানীয় বালামি গ্রামে একটি চিকিৎসা শিবিরের আয়োজন করে। ৬০ জন এ্যাসোসিয়েশনের সদস্য তথা সঙ্গিনী আয়োজিত এই শিবিরে বিমানবাহিনীর সিঙ্গারসি স্টেশনের কমান্ডার গ্রুপ ক্যাপ্টেন অভিষেক ঝা, গ্রামবাসীদের ম্যালিগনেন্ট ম্যালেরিয়া সম্বন্ধে সচেতন করেন। গ্রামের ছেলেমেয়েদের স্কুলে পাঠানোর জন্য গ্রামবাসীদের তিনি অনুরোধ করেন। বালামি, মাদগামা, ছোটা পাকটাদি, দমদমা, ছোটা বাস্কো, সিঙ্গারসি, গাগরি ও দুলমি গ্রামের ৬০০-র ও বেশি বাসিন্দা এই উদ্যোগে উপকৃত হয়েছেন। গ্রামবাসীদের স্বাস্হ্য পরীক্ষার পাশাপাশি ম্যালেরিয়ার রক্ত পরীক্ষা এবং ওষুধ, কাপড় ও খাদ্য বিতরণও করা হয়। এয়ারফোর্স ওয়াইভস্ ওয়েলফেয়ার অ্যাসোসিয়েশনের সভাপতি শ্রীমতি ঝা-র নেতৃত্বে সঙ্গিনীরা গ্রামের মহিলাদের পরিচ্ছন্নতা ও স্বাস্হ্যবিধান সম্বন্ধে জানান।
ঝাড়খন্ডের একমাত্র বিমানঘাঁটি এই সিঙ্গারসি স্টেশনটি রাজমহল পাহাড়ে আদিবাসি অধ্যুষিত অঞ্চলে অবস্হিত।
CG/SC/NS/…
(Visitor Counter : 53
জলসম্পদমন্ত্রক
বাঁধ নিরাপত্তা বিল
নয়াদিল্লি, ০২ আগস্ট, ২০১৮
সারা দেশে মোট ৫,২৬৪টি বৃহদায়তন জলাধার এবং আরও ৪৩৭টি নির্মীয়মান জলাধারের যে হিসাব কেন্দ্রীয় জল কমিশনের জাতীয় রেজিস্টার থেকে পাওয়া গেছে, সেগুলির নিরাপত্তা বিধানের লক্ষ্যে কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন দপ্তর একটি বাঁধ বা জলাধার নিরাপত্তা বিল, ২০১৮’র খসড়া তৈরি করেছে। এই দপ্তরের প্রতিমন্ত্রী শ্রী অর্জুন রাম মেঘওয়াল আজ লোকসভায় এক প্রশ্নের লিখিত জবাবে এই কথা জানিয়েছেন। কেন্দ্রীয় মন্ত্রিসভা এই বিলটি সংসদে পেশ করার জন্য অনুমোদন দিয়েছে। দেশের কেন্দ্রীয় ও রাজ্য সরকারগুলির আওতায় জলাধারগুলির নিরাপত্তায়, একটি শক্তিশালী আইনগত এবং প্রাতিষ্ঠানিক ব্যবস্থা গড়ে তোলাই এই বিলের লক্ষ্য বলে মন্ত্রী জানিয়েছেন। যথাযথ নজরদারি, নিয়মিত পরিদর্শন, কর্মপরিচালনা এবং দেখভালের মাধ্যমে জলাধারগুলিতে দুর্ঘটনা প্রতিরোধের কথাও এই বিলটিতে বলা হয়েছে। বিলটিতে বাঁধ নিরাপত্তা সংক্রান্ত জাতীয় কমিটির পাশাপাশি রাজ্য পর্যায়ের কমিটিও গড়ে তোলা হবে। এছাড়া, এ সংক্রান্ত নীতি রূপায়ণ, নির্দেশিকা এবং মানক তৈরির জন্য একটি জাতীয় বাঁধ নিরাপত্তা কর্তৃপক্ষ গড়ে তোলার সংস্থানও রয়েছে এই বিলটিতে। বাঁধের নিয়ন্ত্রণ ও এক্তিয়ার নিয়ে রাজ্যগুলির মধ্যে যাতে কোনও রকম সংঘাতের পরিস্থিতি সৃষ্টি না হয়, সে বিষয়েও বিলটিতে ব্যবস্থা রাখা হয়েছে। বাঁধ নিরাপত্তা সংক্রান্ত জাতীয় কমিটির বৈঠকে বিলের বিভিন্ন বিষয় নিয়ে রাজ্য ও কেন্দ্রশাসিত অঞ্চলগুলির সঙ্গে বিস্তারিত আলাপ-আলোচনা হয়েছে। এরপরই, সংশ্লিষ্ট বিভিন্ন পক্ষের মতামতের ভিত্তিতে খসড়া বিলটির কিছু রদবদল করে এটি চূড়ান্ত রূপ দেওয়া হয়েছে বলে মন্ত্রী জানিয়েছেন।
CG/PB/SB……
(Visitor Counter : 62
জাহাজচলাচলমন্ত্রক
জওহরলাল নেহরু পোর্ট ট্রাস্ট কন্টেইনার ট্রাফিকে ২৮.৪৫% বৃদ্ধি রেকর্ড করেছে;আগস্ট-২০২১-এ ৪৫৩,১০৫ টিউস হ্যান্ডেলিং করেছে
নতুন দিল্লি, ০৮ সেপ্টেম্বর, ২০২১
জওহরলাল নেহরু পোর্ট ট্রাস্ট, জেএনপি টি, দেশের প্রধান কন্টেইনার হ্যান্ডলিং বন্দর গুলির মধ্যে অন্যতম। কার্গো হ্যান্ডলিং এর ক্ষেত্রে এই বন্দরের ব্যাপক উন্নয়ন ঘটেছে। চলতি বছরের আগস্ট মাসে ৪৫৩,১০৫ টিউস হ্যান্ডলিং রেকর্ড করা হয়েছে। যা গতবছরের এই একই মাসের তুলনায় ২৮.৪৫ শতাংশ বৃদ্ধি পেয়েছে। গত বছর এই সময়ে এর পরিমাণ ছিল ৩৫২,৭৩৫ টিউস।
জওহরলাল নেহরু পোর্ট ট্রাস্ট-এ ২০২১-২২ আর্থিক বছরের প্রথম ৫ মাসে কন্টেইনার ট্রাফিক হ্যান্ডেল হয়েছে ২,২৫০,৯৪৩ টিউস। যা গত বছরের একই সময়ে তুলনায় ৪৫.৭০ শতাংশ বেশি। এই পোর্ট ট্রাস্টের মাধ্যমে ট্রাফিক ২০২১-২২-এর প্রথম পাঁচ মাসে ৩০.৪৫ মিলিয়ন টন ছিল।
জওহরলাল নেহরু পোর্ট ট্রাস্ট ২০২১-এর আগস্ট পর্যন্ত ৫০০ রেক থেকে ৭৯,৫৮৩ টিউস ট্রাফিক হ্যান্ডলিং করেছিল।
গত একমাসে অন্যান্য উদ্যোগের মধ্যে এই পোর্ট ট্রাস্ট ৯ টি বৈদ্যুতিন যানবাহন মোতায়েন করেছে। বন্দরের কার্যকারী এলাকায় একটি স্থায়ী চার্জিং স্টেশন স্থাপন করা হয়েছে। এর পাশাপাশি, বায়োগ্যাস ভিত্তিক বিদ্যুৎ উৎপাদন এই পোর্ট ট্রাস্টের সলিড ওয়েস্ট ম্যানেজমেন্ট প্লান্ট এর মাধ্যমে পরিচালিত হয়েছে।
CG/ SB
(Visitor Counter : 92
প্রধানমন্ত্রীরদপ্তর
প্রধানমন্ত্রী ঘূর্ণিঝড় ইয়াসের ক্ষয়-ক্ষতির বিষয়ে পর্যালোচনা বৈঠক করেছেন
নতুন দিল্লি, ২৭ মে, ২০২১
প্রধানমন্ত্রী শ্রী নরেন্দ্র মোদী ঘূর্ণিঝড় ইয়াসের জেরে ক্ষয়-ক্ষতির বিষয়ে পর্যালোচনা বৈঠক করেছেন। আধিকারিকরা এই ক্ষয়-ক্ষতির মূল্যায়ণ এবং সেই সম্পর্কিত বিষয়গুলি প্রধানমন্ত্রীর সম্মুখে বিশদ ভাবে উপস্থাপন করেন।
এদিনের বৈঠকে আলোচনা হয়েছে যে, পশ্চিমবঙ্গ এবং ওড়িশায় জাতীয় বিপর্যয় মোকাবিলা রক্ষী বাহিনীর ১০৬টি দল মোতায়েন করা হয়েছে। তারা এক হাজার জনেরও বেশি মানুষকে উদ্ধার করেছে এবং আড়াই হাজারেরও বেশি গাছ অথবা বৈদ্যুতিন খুঁটি পড়ে যাওয়ার ফলে রাস্তা আটকে যায়, সেগুলি সরানোর কাজ করেছেন। প্রতিরক্ষা বাহিনী প্রধানত সেনা ও উপকূলরক্ষী বাহিনী যেখানে অসহায় ব্যক্তিদের উদ্ধারের কাজ করেছে, সেখানে নৌ এবং বিমান বাহিনীও প্রস্তুত ছিল।
রাজ্য সরকার ঘূর্ণিঝড় ইয়াসের পরে ক্ষয়-ক্ষতির পরিমাণ নির্ধারণ করেছে। প্রাপ্ত প্রাথমিক প্রতিবেদনগুলি থেকে এটি দেখা গেছে যে, সঠিক ভাবে পূর্বাভাসের জন্য, প্রভাবিত অঞ্চলের মানুষের সঙ্গে কার্যকরি ভাবে যোগাযোগ করা এবং রাজ্য সরকার ও কেন্দ্রীয় সংস্থার সহায়তায় সময় মত তাদেরকে নিরাপদে আশ্রয়স্থলে সরিয়ে নিয়ে যাওয়ার ফলে জীবনহানির ঘটনা হ্রাস করা গেছে। একই সময় বন্যার কারণে ক্ষয়-ক্ষতি হয়েছে, তা মূল্যায়ণও করা হচ্ছে। বেশিরভাগ ক্ষতিগ্রস্ত অঞ্চলে বিদ্যুৎ ও টেলিযোগাযোগ পরিষেবা পুনরায় চালু করা হয়েছে।
প্রধানমন্ত্রী ঘূর্ণিঝড়ের জেরে সমস্যা মোকাবিলা প্রসঙ্গে প্রতিক্রিয়া ব্যক্ত করতে গিয়ে কেন্দ্র ও রাজ্য সংস্থাগুলির কার্যকরি এবং সক্রিয়া ভূমিকার কথা উল্লেখ করেছেন। সংশ্লিষ্ট সংস্থাগুলিকে ক্ষতিগ্রস্ত অঞ্চলে প্রাথমিক জীবন-যাপনের পরিষেবা ফিরেয়ে দেওয়ার পরামর্শ দিয়েছেন এবং ক্ষতিগ্রস্ত ব্যক্তিদের জন্য যথাযথ ত্রাণ বন্টনের ব্যবস্থা করতে বলেছেন।
এদিনের বৈঠকে প্রধানমন্ত্রী দপ্তরের প্রধান সচিব, ক্যাবিনেট সচিব, স্বরাষ্ট্র সচিব, বিদ্যুৎ ও টেলিযোগাযোগ দপ্তরের সচিব, ভারতীয় আবহাওয়া দপ্তরের মহানির্দেশক এবং অন্যান্য গুরুত্বপূর্ণ আধিকারিকরা উপস্থিত ছিলেন।
CG/SS/AS
(Visitor Counter : 127
প্রধানমন্ত্রীরদপ্তর
ধরিত্রী দিবসে প্রধানমন্ত্রীর বার্তা
নয়াদিল্লি, ২২ এপ্রিল, ২০১৯
ধরিত্রী দিবস উপলক্ষে প্রধানমন্ত্রী শ্রী নরেন্দ্র মোদীর বার্তা:
“আজ ধরিত্রী দিবস। মাতা ধরিত্রীকে আমরা শ্রদ্ধা জানাই। বছরের পর বছর ধরে এই পৃথিবীতে নানা বৈচিত্র্যের সমাহার হয়েছে। আজ আবার আমরা পৃথিবীকে ভালোভাবে সুরক্ষিত করে স্থায়ী উন্নয়ন গড়ে তুলতে এবং জলবায়ু পরিবর্তন রুখতে আমাদের প্রতিশ্রুতির কথা স্মরণ করি।”
CG/SS/DM
(Visitor Counter : 96
নীতিআয়োগ
সুনির্দিষ্ট সুফলভোগীদের কাছে প্রত্যক্ষ সুবিধা হস্তান্তরের সফলতার ক্ষেত্রে এক মজবুত ডিজিটাল আর্থিক পরিকাঠামো অত্যন্ত জরুরি
নয়াদিল্লি, ৬ জুন, ২০২০
নীতি আয়োগ এবং পরামর্শদাতা সংস্থা মাইক্রোসেভ গতকাল ওয়েবিনারের মাধ্যমে আন্তর্জাতিক স্তরের এক আলোচনাসভার আয়োজন করে। এই সভার আলোচ্য বিষয়বস্তু ছিল কোভিড-১৯ মহামারীর সময় ভারতে সবথেকে বিপর্যস্ত শ্রেণীর মানুষের কাছে নগদ সুবিধা পৌঁছে দেওয়া। এই সভায় অংশগ্রহণকারী ব্যক্তিরা কোভিড-১৯ মহামারীর সময় ভারতে সবথেকে বিপর্যস্ত শ্রেণীর মানুষের কাছে সর্বাধিক গুরুত্বপূর্ণ আর্থিক সহায়তা সময়মতো পৌঁছে দেওয়ার ক্ষেত্রে ডিজিটাল আর্থিক লেনদেন পরিকাঠামো ব্যবস্থার ভূমিকার কথা বিশেষভাবে উল্লেখ করেন। এঁদের মতে, কোভিড-১৯ জটিল পরিস্থিতির সময়েও সুনির্দিষ্ট শ্রেণীর সুফলভোগীদের কাছে প্রত্যক্ষ সুবিধা পৌঁছে দেওয়া সম্ভব হয়েছে এক মজবুত ডিজিটাল আর্থিক পরিকাঠামো ব্যবস্থা গড়ে তোলার মাধ্যমে। উল্লেখ করা যেতে পারে, ডিজিটাল লেনদেনের এই ব্যবস্থাটি বিগত পাঁচ বছর ধরে গড়ে তোলা হয়েছে।
গ্রাহক-কেন্দ্রিক সুবিধা হস্তান্তর ব্যবস্থার লক্ষ্যে কেন্দ্রীয় সরকার প্রধানমন্ত্রী জন ধন যোজনার মতো কর্মসূচি শুরু করেছে বলে নীতি আয়োগের সিইও শ্রী অমিতাভ কান্ত সভায় উল্লেখ করেন। এই কর্মসূচি প্রসঙ্গে শ্রী কান্ত জানান, সরকারের এই উদ্যোগ সফল হওয়ার বড় কারণই হল জিরো ব্যালেন্সে ব্যাঙ্ক অ্যাকাউন্ট খোলার সুবিধা। পরিসংখ্যান দিয়ে তিনি জানান, এখনও পর্যন্ত এই কর্মসূচির আওতায় ৩৮ কোটি ব্যাঙ্ক অ্যাকাউন্ট খোলা হয়েছে। এর মধ্যে ৫৩ শতাংশ অ্যাকাউন্টধারীই মহিলা। তিনি আরও বলেন, ভারতে উন্নয়নে আগ্রহী জেলাগুলির সার্বিক বিকাশে প্রযুক্তি গুরুত্বপূর্ণ ভূমিকা পালন করছে। গ্রাহকদের কাছে আর্থিক সুযোগ-সুবিধা পৌঁছে দেওয়ার জন্য এজেন্টরা মোবাইল ফোন, মাইক্রো এটিএম ও কম্পিউটার ব্যবস্থা কাজে লাগাচ্ছে।
এই আলোচনাসভায় ভারতীয় স্টেট ব্যাঙ্কের চেয়ারম্যান শ্রী রজনীশ কুমার জানান, ভারতের জনসংখ্যার ৬৫ শতাংশ মানুষের কাছেই ব্যক্তিগত ব্যাঙ্ক অ্যাকাউন্ট রয়েছে। ব্যাঙ্ক অ্যাকাউন্টধারী এই মানুষদের কাছে কোভিড-১৯ মহামারীর সময় আর্থিক সুযোগ-সুবিধা পৌঁছে দিতে ৬২ হাজার ‘ব্যাঙ্ক মিত্র’ নিরন্তর কাজ করে চলেছেন। সভায় অন্যান্য বিশেষজ্ঞরা আপৎকালীন পরিস্থিতিতে ক্যাশ সাপোর্ট ট্রান্সফার, বকেয়া মেটানো সংক্রান্ত পরিকাঠামো এবং ডিজিটাল আর্থিক পরিকাঠামো ব্যবস্থা গড়ে তোলার বিভিন্ন দিক নিয়ে আলোচনা করেন। আমন্ত্রিত এবং অনলাইনে উপস্থিত ব্যক্তিদের কাছ থেকে আসা প্রশ্নের উত্তর দেওয়ার মাধ্যমে অনলাইন এই আলোচনাসভার সমাপ্তি হয়। এই আলোচনাসভায় উপস্থিত ছিলেন নীতি আয়োগের সিইও শ্রী অমিতাভ কান্ত, ভারতীয় স্টেট ব্যাঙ্কের চেয়ারম্যান শ্রী রজনীশ কুমার, ন্যাশনাল পেমেন্টস কর্পোরেশন অফ ইন্ডিয়ার সিইও শ্রী দিলীপ আস্পে, বিল অ্যান্ড মিলিন্ডা গেটস ফাউন্ডেশনের ভারতে নিযুক্ত নির্দেশক শ্রী হরি মেনন প্রমুখ উপস্থিত ছিলেন।
(CG/BD/DM
প্রতিরক্ষামন্ত্রক
ওয়েলসের ব্রিকনে আয়োজিত ক্যাম্বরিয়ান পেট্রোল মহড়ায় ভারতীয় সেনাদল স্বর্ণ পদক পেয়েছে
নতুন দিল্লি, ১৬ অক্টোবর, ২০২১
ভারতীয় সেনার ৪/৫ গোর্খা রাইফেলসের  একটি দল মর্যাদাপূর্ণ ক্যাম্বরিয়ান পেট্রোল মহড়ায় স্বর্ণ পদক পেয়েছে। উল্লেখ করা যেতে পারে, আন্তর্জাতিক স্তরের এই সেনা মহড়া গ্রেড ব্রিটেনে ওয়েলসের ব্রিকনে গত ১৩-১৫ অক্টোবর পর্যন্ত আয়োজিত হয়।
ব্রিটিশ সেনাবাহিনীর পক্ষ থেকে আয়োজিত এক্স-ক্যাম্বরিয়ান পেট্রোল মহড়াকে মানব সহনশীলতা, দলগত ভাবনার ক্ষেত্রে এক সর্বোচ্চ পরীক্ষার নিদর্শন হিসেবে বিবেচনা করা হয়। বিশ্বের বিভিন্ন দেশের সেনাবাহিনীর মধ্যে মহড়ার অলিম্পিক হিসেবেও ক্যাম্বরিয়ান পেট্রোল মহড়াকে তুলনা করা হয়।
মহড়া চলাকালীন সেনা জওয়ানদের বিভিন্ন ধরণের চরম ও প্রতিকূল পরিস্থিতির সম্মুখীন হতে হয়। এমনকি, কঠিন বাস্তবিক পরিস্থিতির বিভিন্ন চ্যালেঞ্জ মোকাবিলায় পারদর্শিতা ও সহনশীলতার পরিচয় রাখতে হয়।
এই মহড়ায় অংশগ্রহণকারী ভারতীয় সেনাদল বিচারকমণ্ডলীর কাছ থেকে দিক নির্দেশক দক্ষতা, টহলদারী ও নির্দেশ মেনে চলা এবং দৈহিক সহনশক্তির ক্ষেত্রে সর্বোচ্চ প্রশংসা পেয়েছে।
ব্রিটিশ সেনা প্রধান জেনারেল স্যার মার্ক কার্লেটন-স্মিথ গতকাল এক বিশেষ অনুষ্ঠানে ভারতীয় সেনাদলের সদস্যদের হাতে স্বর্ণ পদক তুলে দেন।
এবছর অংশগ্রহণকারী ৯৬টি সেনাদলের মধ্যে কেবল ৩টি দলকে আন্তর্জাতিক পেট্রোল বা মহড়ার ক্ষেত্রে স্বর্ণ পদক দিয়ে সম্মানিত করা হয়েছে।
CG/BD/AS/
(Visitor Counter : 163
সড়কপরিবহণওমহাসড়কমন্ত্রক
অসমের ধুবড়ির সঙ্গে মেঘালয়ের ফুলবাড়ির মধ্যে যোগাযোগ গড়ে তুলতে ব্রহ্মপুত্র নদের ওপর সেতু তৈরি করা হচ্ছে
নয়াদিল্লি, ২৩ জুলাই, ২০১৯
অসমের উত্তর তীরবর্তী ধুবড়ি থেকে মেঘালয়ের দক্ষিণ তীরবর্তী ফুলবাড়ির মধ্যে যোগাযোগ ব্যবস্হা গড়ে তুলতে জাপান আন্তর্জাতিক সহযোগী সংস্হা -এর আর্থিক সহযোগিতায় ব্রহ্মপুত্র নদের ওপর চার লেনের সেতু তৈরি করা হচ্ছে। এই কাজে আনুমানিক ৪ হাজার ৯৯৭.০৪ কোটি টাকা খরচ হবে। এই সেতু নির্মাণে সময় লাগবে ৭ বছর ৯ মাস। ২০২৬-২৭ সালের মধ্যে এই প্রকল্পের কাজ সম্পূর্ণ হবে।
উত্তরপূর্ব সড়ক যোগাযোগ উন্নয়ন প্রকল্পের আওতায় এই গড়ে তোলা হচ্ছে। জাতীয় সড়ক এবং পরিকাঠামো উন্নয়ন সহযোগী সংস্হা  এবং কেন্দ্রীয় পরিবহন ও জাতীয় সড়ক মন্ত্রকের অধীন সেন্ট্রাল পাবলিক সেক্টর এন্টারপ্রাইস  এই প্রকল্পের কার্য-নির্বাহী সংস্হা হিসেবে কাজ করছে।
রাজ্যসভায় গতকাল এক প্রশ্নের লিখিত জবাবে এই তথ্য জানান কেন্দ্রীয় সড়ক ও পরিবহন মন্ত্রী শ্রী নীতিন গড়করি।
CG/SS/NS
(Visitor Counter : 51